ดวงเอียงหรือตาเหล่ เกิดจากอุบัติเหตุ มีวิธีการรักษาอย่างไรบ้างคับ ให้ตากลับมาเป็นปกติตอนนี้ 22 ปีคับ อุบัติเหตุ ทำให้ตาดำแตก ผ่าตัดมา 3 ครั้ง แต่ตอนนี้ ก็ยังมองไม่เห็น แหละ ตาเหล่ข้างเดียว เหมื่อนตาไม่มีแรงคับ ขอวิธีการรักษาหน่อยคับ คุณ ขอบคับ
สวัสดีค่ะ ตาเหล่เป็นปัญหาทางสายตาที่เกิดจากดวงตาทั้ง 2 ข้างไม่มองไปในทิศทางเดียว ข้างใดข้างหนึ่งอาจมองตรง ส่วนอีกข้างอาจจะเฉไปด้านใน ด้านข้าง บน หรือล่าง หรือออกทางด้านนอก โดยพบได้บ่อยในเด็กเล็ก แต่สามารถเกิดได้กับทุกวัยสาเหตุยังไม่ชัด ถ้าเกิดในวัยผู้ใหญ่แล้ว อาจเกิดจากการมีสายตาสั้น เอียง หรือยาวมากผิดปกติแล้วไม่ได้ใส่แว่นเพื่อรักษาอาการเหล่านั้น ตาเขในผู้ใหญ่อาจเกิดได้จากโรคโบทูลิซึม ที่เป็นความผิดปกติทางระบบประสาทและกล้ามเนื้อ ทำให้กล้ามเนื้อที่ตาบางมัดหดเกร็งมากเกินไป หรือเกิดจากการติดเชื้อบางอย่าง เช่น โรคหัด ไซนัสอักเสบ หรือเกิดจากอุบัติเหตุดังกล่าวมาการรักษาคงต้องตามสาเหตุค่ะ จึงแนะนำพบจักษุแพทย์เพื่อตรวจสายตาอย่างละเอียดว่าน่าจะตาเขมาจากสาเหตุใด หากเป็นจากอุบัติเหตุ อาจต้องใช้การผ่าตัดในบางราย ซึ่งถ้าหลังผ่าตัดไม่ดีขึ้น ควรถามแพทย์ที่ดูแลโดยตรงเรื่องแผนการรักษาขั้นต่อไป หรือการผ่าตัดแก้ไขเพิ่มเติมการดูแลตัวเองเบื้องต้น ไปตรวจสายตากับจักษุแพทย์อย่างสม่ำเสมอ ไม่ใช้งานสายตามากเกินไปเช่นการมองจ้องหน้าคอมหรือจอมือถือนานๆ ถ้ามีสายตาผิดปกติให้รีบใส่แว่นแก้ไข